หน้าแรกกีฬา > ฟุตบอลต่างประเทศ > สองตัวสำรองทีเด็ด! "บาร์ซ่า" หืดจับบุกแซง "เคตาเฟ่" 2-1
17 ก.ย. 60 (08:58 น.) เปิดอ่าน ความคิดเห็น 0
เคตาเฟ่ 1-2 บาร์เซโลน่า
สนาม: เอสตาดิโอ โกลีเซียม อัลฟอนโซ่ เปเรซ
เปิดเกมมา 2 นาที เจ้าบ้านได้โอกาสก่อน ฆอร์เค่ โมลีน่า ตะบันด้วยขวาจากนอกเขตโทษ บอลพุ่งเข้าหากรอบ แต่ มาร์ค-อันเดร แทร์ ชเตเก้น นายทวารบาร์ซ่าพุ่งเซฟไว้ได้
นาทีที่ 31 บาร์เซโลน่า ได้ลุ้นจากลูกเตะมุม อันเดรส อิเนียสต้า เปิดโด่งไปหน้าประตู ซามูแอล อุมติตี้ ได้โขกแต่ บีเซนเต้ ไกวต้า ป้องกันไว้ได้
นาทีที่ 39 เจ้าถิ่นมาได้ประตูออกนำ จากบอลยาว มาร์เคล เบร์การ่า โหม่งย้อนคืนมาให้ กาคุ ชิบาซากิ กองกลางทีมชาติญี่ปุ่น วิ่งเข้าซัดด้วยซ้ายแบบไม่ต้องจับ บอลพุ่งเสียบสามเหลี่ยมสุดงาม เคตาเฟ่ นำ 1-0
นาทีสุดท้ายของครึ่งแรก เจ้าถิ่นบุกมาอีก อมาธ เดี๊ยดยู โยนให้กับ ฟายซาล ฟายร์ ซัดด้วยขวาจากทางกรอบเขตโทษด้านซ้าย บอลไม่เข้ากรอบ หมดครึ่งแรก เคตาเฟ่ ขึ้นนำก่อน 1-0
กลับมาเล่นต่อครึ่งหลัง นาทีที่ 56 เคราร์ด ปีเก้ เปิดบอลให้กับ เซร์จี้ โรเบร์โต้ กดด้วยซ้ายแต่ติดเซฟของ บีเซนเต้ ไกวต้า นายด่านเคตาเฟ่
นาทีที่ 62 เซร์จี้ โรเบร์โต้ แย่งบอลได้ ก่อนลากเข้ากรอบเขตโทษแล้วจ่ายคืนหลังให้ เดนีส ซูอาเรซ มิดฟิลด์ตัวสำรอง ยิงด้วยขวาตุงตาข่ายช่วยให้ บาร์ซ่า ตามมาเป็น 1-1
นาทีที่ 84 ลีโอเนล เมสซี่ จ่ายบอลให้ เปาลินโญ่ หลุดเข้าไปซัดในกรอบเขตโทษ พร้อมกับเป็นประตูชัย ให้ บาร์เซโลน่า บุกชนะ 2-1 เก็บสามแต้มพร้อมนำจ่าฝูงต่อ
เคตาเฟ่ : บีเซนเต้ ไกวต้า - ดาเมียน ซูอาเรซ, เดเฌเน่ ดาโกน็อม, ฆวน กาล่า, วิตอรีโน่ อันตูเนส - เมาโร่ อรามบาร์รี่, มาร์เคล เบร์การ่า - ฟายซาล ฟายร์, กาคุ ชิบาซากิ, อมาธ เดี๊ยดยู - ฆอร์เค่ โมลีน่า
บาร์เซโลน่า : มาร์ค-อันเดร แทร์ ชเตเก้น - เซร์จี้ โรเบร์โต้, เคราร์ด ปีเก้, ซามูแอล อุมติตี้, จอร์ดี้ อัลบา - อีวาน ราคิติช, เซร์คิโอ บุสเก็ตส์, อันเดรส อิเนียสต้า - ลีโอเนล เมสซี่, หลุยส์ ซัวเรซ, อุสมาน เด็มเบเล่
ผู้ตัดสิน: ดาบิด เฟร์นานเดซ บอร์บาลาน
บาร์เซโลน่า ฟุตบอลสเปน ข่าวบอลสเปน
29 ส.ค. 60 (07:47 น.)
เปิดอ่าน 113,348
"อาซูลกราน่า" บาร์เซโลน่า เก็บสามแต้มได้แบบหืดจับ หลังได้สองตัวสำรอง เดนีส ซูอาเรซ และ เปาลินโญ่ ซัดประตูให้ทีมแซงนำ เคตาเฟ่ 2-1 ในการแข่งขัน ฟุตบอลลา ลีกา สเปน เมื่อคืนวันเสาร์ที่ 16 กันยายน ที่ผ่านมา
17 ก.ย. 60 (08:58 น.) เปิดอ่าน1,943 จำนวนแชร์422 จำนวนคอมเม้น 0